જુનાગઢ મેયરના વોર્ડમાં પ્રાથમિક સુવિધાનો અભાવ. . . લોકોનો મહાનગરપાલિકામાં હોબાળો      જુનાગઢ : આજે મહાનગર પાલિકા વોર્ડ નંબર નવના આશરે બસ્સો જેટલા લોકોનું ટોળું આજે ઓચિંતા મહાનગરપાલિકા ખાતે પહોંચી પ્રાથમિક સુવિધાઓની માંગણીને લઈને હોબાળો મચાવ્યો હતો સાથે વોર્ડ નંબર નવના મેયર સહિતના તમામ નગરસેવકોની હાય હાયના નારા લગાવી મહિલાઓએ તેમના નામના છાજિયા લીધા હતા જોકે સક્ષમ આગેવાન વગરના ટોળાને કમિશનર તુષાર સુમેરા એક પણ રજૂઆત મળી ન હોવાની સ્પષ્ટતા કરી ટોળાશાહી કર્યા વગર લેખિત અથવા રૂબરૂ મળી રજૂઆત કરવા જણાવ્યું હતું અને આજની રજૂઆતને સક્ષમ અધિકારીઓ દ્વારા તપાસ કરી પગલા લેવા જણાવ્યું હતું.